**Motionsafd. vil gerne indstille Bodil Mortensen til æresmedlem i TPI.**

Atletikafdelingen hørte oprindeligt under gymnastik, men blev selvstændig og senere omdøbt til motionsafdelingen for at favne mere bredt.

I starten af 70’erne var atletik for børn og unge vældig populært og Atletikafdelingen var den største og mest dominerende på Fyn. Det krævede selvfølgelig en masse ildsjæle og en af dem var Bodil Mortensen

Helt tilbage fra ca. 1971 begyndte Bodil at gå til gymnastik og atletik i TPI.

I de tidlige år deltog Bodil i atletikken og var med til konkurrencer over hele landet. Ligesom hun også har deltaget i flere landsstævner, hvor det sociale har været lige så vigtigt som det sportslige.

Senere overgik motionsafdelingen til at spille petanque, hvor Bodil agerer som træner og vejleder i regler og kasteteknik. Hun har også haft en finger med i spillet da den gamle grusbane blev udskiftet med 4 nye petanquebaner.

Siden engang i 1990’erne har hun siddet i bestyrelsen og gør stadig en indsats på den front

Bodil hjælper til rigtig mange steder. Her kan bl.a. nævnes:

Opsyn ved større løb i Odense og Langesø

Gennem mange år hjulpet ved foreningens tidligere loppemarkeder

Været hjælper ved både juletræsfester og fastelavnsfester for de yngste i foreningen

Sørger for at holde klubhuset TIPUS rent og ryddeligt

Cykler gerne rundt med gaver til mærkedage og kontingentopkrævninger til dem, der ikke har computer

Vi skylder Bodil en stor tak for hendes indsats i Motionsafdelingen.

Indstillet på Motionsafdelingens vegne

Vinnie Ellebæk

Formand